ಯುವಜನ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವಾಲಯ
ಲಡಾಖ್ನ ಲೇಹ್ನಲ್ಲಿ 12 ಕೋಟಿ ರೂಪಾಯಿ ವೆಚ್ಚದ ವಿವಿಧ ಕ್ರೀಡಾ ಸೌಲಭ್ಯಗಳಿಗೆ ಕೇಂದ್ರ ಯುವಜನ ವ್ಯವಹಾರ ಮತ್ತು ಕ್ರೀಡಾ ರಾಜ್ಯ ಸಚಿವ ಶ್ರೀ ಕಿರೆನ್ ರಿಜಿಜು ಅವರಿಂದ ಶಿಲಾನ್ಯಾಸ
ಲೇಹ್ ನ ಬಯಲು ಕ್ರೀಡಾಂಗಣದಲ್ಲಿ ಸಿಂಥೆಟಿಕ್ ಟ್ರ್ಯಾಕ್ ಮತ್ತು ಫುಟ್ಬಾಲ್ಗಾಗಿ ಆಸ್ಟ್ರೊಟರ್ಫ್; ಎನ್ಡಿಎಸ್ ಒಳಾಂಗಣ ಕ್ರೀಡಾಂಗಣದಲ್ಲಿ ನಿರ್ಮಿಸಲಿರುವ ಜಿಮ್ನಾಷಿಯಂ ಹಾಲ್ ಗೆ ಶಿಲಾನ್ಯಾಸಲಡಾಖ್ ಕೇಂದ್ರಾಡಳಿತ ಪ್ರದೇಶವು ಸ್ಥಳೀಯ ಕ್ರೀಡಾಪಟುಗಳಿಗೆ ಉತ್ತಮ ಸಾಧನೆ ಮಾಡಲು ಉತ್ತೇಜಿಸಲು ಪ್ರಶಸ್ತಿಗಳು ಮತ್ತು ಪ್ರೋತ್ಸಾಹಗಳನ್ನು ನೀಡಬೇಕು: ಶ್ರೀ ಕಿರೆನ್ ರಿಜಿಜು
ಲಡಾಖ್ನ ಲೇಹ್ನಲ್ಲಿ ಇಂದು 12 ಕೋಟಿ ರೂಪಾಯಿ ವೆಚ್ಚದ ವಿವಿಧ ಕ್ರೀಡಾ ಸೌಲಭ್ಯಗಳಿಗೆ ಕೇಂದ್ರ ಯುವಜನ ವ್ಯವಹಾರ ಮತ್ತು ಕ್ರೀಡಾ ರಾಜ್ಯ ಸಚಿವ ಶ್ರೀ ಕಿರೆನ್ ರಿಜಿಜು ಅವರು ಲೆಫ್ಟಿನೆಂಟ್ ಗವರ್ನರ್ ಶ್ರೀ ಆರ್ ಕೆ ಮಾಥೂರ್ ಸಮ್ಮುಖದಲ್ಲಿ ಶಿಲಾನ್ಯಾಸ ನೆರವೇರಿಸಿದರು. ಲೇಹ್ ಬಯಲು ಕ್ರೀಡಾಂಗಣದಲ್ಲಿ ಸಿಂಥೆಟಿಕ್ ಟ್ರ್ಯಾಕ್ ಮತ್ತು ಫುಟ್ಬಾಲ್ ಗಾಗಿ ಆಸ್ಟ್ರೋಟರ್ಫ್ ಗೆ ಸಚಿವರು ಅಡಿಪಾಯ ಹಾಕಿದರು. ಇದರ ಅಂದಾಜು ಯೋಜನಾ ವೆಚ್ಚ 10.68 ಕೋಟಿ ಮತ್ತು 2021 ರ ಜನವರಿ ವೇಳೆಗೆ ಪೂರ್ಣಗೊಳಿಸಲು ನಿರ್ಧರಿಸಲಾಗಿದೆ. ಹಾಗೆಯೇ, ಸುಮಾರು 1.52 ಕೋಟಿ ರೂಪಾಯಿ ವೆಚ್ಚದಲ್ಲಿ ಎನ್ಡಿಎಸ್ ಒಳಾಂಗಣ ಕ್ರೀಡಾಂಗಣದಲ್ಲಿ ಜಿಮ್ನಾಷಿಯಂ ಹಾಲ್ ನಿರ್ಮಾಣವನ್ನು, ಮಾರ್ಚ್ 2021 ರೊಳಗೆ ಪೂರ್ಣಗೊಳಿಸಲಾಗುವುದು.
ಈ ಸಂದರ್ಭದಲ್ಲಿ ಮಾತನಾಡಿದ ಸಚಿವ ಶ್ರೀ ಕಿರೆನ್ ರಿಜಿಜು, ಪ್ರಧಾನಿ ಶ್ರೀ ನರೇಂದ್ರಯವರ ನೇತೃತ್ವದಲ್ಲಿ ಕೇಂದ್ರ ಸರ್ಕಾರವು ದೇಶದಲ್ಲಿ ಕ್ರೀಡಾಸಂಸ್ಕೃತಿಯನ್ನು ಬೆಳೆಸುತ್ತಿದೆ, ಇದರಿಂದಾಗಿ ಜನರು ಆರೋಗ್ಯವಾಗಿ ಮತ್ತು ಸದೃಢರಾಗಿರುತ್ತಾರೆ. ಕ್ರೀಡಾ ಸಂಸ್ಕೃತಿಯನ್ನು ನೀತಿ ಚೌಕಟ್ಟಿನೊಳಗೆ ಸೇರಿಸಲು ತಮ್ಮ ಸಚಿವಾಲಯ ಚಿಂತನೆ ನಡೆಸುತ್ತಿದೆ ಎಂದು ಹೇಳಿದರು.
ದೇಶದ ವಿವಿಧ ಸ್ಥಳಗಳಲ್ಲಿ ನಡೆಯುವ ಖೇಲೋ ಇಂಡಿಯಾ, ವಿಶ್ವವಿದ್ಯಾಲಯ ಕ್ರೀಡಾಕೂಟ ಮತ್ತು ಚಳಿಗಾಲದ ಕ್ರೀಡಾಕುಟದಲ್ಲಿ ವಿದ್ಯಾರ್ಥಿಗಳು, ಯುವಕರು ಮತ್ತು ಜನರು ಭಾಗವಹಿಸಲು ಪ್ರೋತ್ಸಾಹಿಸಲಾಗುತ್ತಿದೆ ಎಂದು ಸಚಿವರು ಹೇಳಿದರು. ಕ್ರೀಡೆಯ ಮಹತ್ವವನ್ನು ಒತ್ತಿಹೇಳಿದ ಅವರು, ವಿಶ್ವ ಕ್ರೀಡಾಕೂಟಗಳಲ್ಲಿ ಭಾರತದ ಪ್ರಾಬಲ್ಯವನ್ನು ಸ್ಥಾಪಿಸುವ ಸರ್ಕಾರದ ಪ್ರಯತ್ನಗಳ ಬಗ್ಗೆ ವಿವರಿಸಿದರು.
ಕ್ರೀಡಾ ಕ್ಷೇತ್ರದಲ್ಲಿ ಉತ್ತಮ ಸಾಧನೆ ಮಾಡಲು ಸ್ಥಳೀಯ ಕ್ರೀಡಾಪಟುಗಳಿಗೆ ಪ್ರಶಸ್ತಿಗಳು ಮತ್ತು ಉದ್ಯೋಗಗಳಂತಹ ಪ್ರೋತ್ಸಾಹಗಳನ್ನು ನೀಡುವಂತೆ ಶ್ರೀ ರಿಜಿಜು ಲಡಾಖ್ ಆಡಳಿತಕ್ಕೆ ಸೂಚಿಸಿದರು. ದೇಶಾದ್ಯಂತ ಇರುವ ಐಸ್ ಹಾಕಿ ಸಂಘಟನೆಗಳು ಒಂದಾಗಿ ಈ ಕ್ರೀಡೆಗೆ ಮಾನ್ಯತೆ ಪಡೆಯಲು, ನಿಗದಿಪಡಿಸಿದ ಕಾರ್ಯವಿಧಾನಗಳನ್ನು ಅನುಸರಿಸುವಂತೆ ಸಚಿವರು ಕರೆ ನೀಡಿದರು. ತಮ್ಮ ಸಚಿವಾಲಯವು ಐಸ್ ಹಾಕಿಯನ್ನು ತಾತ್ವಿಕವಾಗಿ ರಾಷ್ಟ್ರೀಯ ಕ್ರೀಡೆಯೆಂದು ಗುರುತಿಸಿದೆ ಎಂದು ಅವರು ಫೆಡರೇಶನ್ಗಳಿಗೆ ನೆನಪಿಸಿದರು.
ಲಡಾಖ್ನಲ್ಲಿ ಕ್ರೀಡಾ ಮೂಲಸೌಕರ್ಯ ಮತ್ತು ಅಭಿವೃದ್ಧಿಗಾಗಿ, ವಿನಾಯ್ತಿಗಳನ್ನು ಸಚಿವರು ಘೋಷಿಸಿದರು. ಲಡಾಖ್ನಲ್ಲಿ ಸಾವಿರ ಜನಸಂಖ್ಯೆ ಇರುವ ಸ್ಥಳಗಳಲ್ಲಿ ಕ್ರೀಡಾ ಮೂಲಸೌಕರ್ಯಗಳನ್ನು ಅಭಿವೃದ್ಧಿಪಡಿಸುವ ಪ್ರಸ್ತಾಪಗಳನ್ನು ಕಳುಹಿಸುವಂತೆ ಅವರು ಕೇಂದ್ರಾಡಳಿತ ಪ್ರದೇಶ ಆಡಳಿತಕ್ಕೆ ಸೂಚಿಸಿದರು. ಖೇಲೋ ಇಂಡಿಯಾ ಕಾರ್ಯಕ್ರಮದಡಿಯಲ್ಲಿ, ಸಚಿವಾಲಯವು ಮಾನದಂಡಗಳನ್ನು ಸಡಿಲಗೊಳಿಸುತ್ತದೆ ಮತ್ತು ನಿಧಿಗಳು ಮತ್ತು ಜಿಲ್ಲೆಗಳಿಗೆ ಸಂಬಂಧಿಸಿದ ಸೌಲಭ್ಯಗಳನ್ನು ಖೇಲೋ ಇಂಡಿಯಾ ಜಿಲ್ಲಾ ಉಪ ಕೇಂದ್ರಗಳಾಗಿ ಆಡಳಿತವು ಸೂಚಿಸಿದ ಸ್ಥಳಗಳಲ್ಲಿ ಒದಗಿಸುತ್ತದೆ. ಅಂತೆಯೇ, ಸ್ಥಳೀಯ ಕ್ರೀಡಾಕೂಟಗಳಲ್ಲಿ ಉತ್ತಮ ಸಾಧನೆ ತೋರಿದ ಕ್ರೀಡಾಪಟುಗಳು ತಮ್ಮ ಕ್ರೀಡಾ ವಿಭಾಗಗಳಿಗೆ ಅನುಗುಣವಾಗಿ ದೇಶಾದ್ಯಂತ 23 ಕೇಂದ್ರಗಳ ಶ್ರೇಷ್ಠತೆಯ ತರಬೇತಿ ಪಡೆಯುತ್ತಾರೆ.
ಈ ಸಂದರ್ಭದಲ್ಲಿ ಮಾತನಾಡಿದ ಲಡಾಖ್ ಲೆಫ್ಟಿನೆಂಟ್ ಗವರ್ನರ್ ಶ್ರೀ ಆರ್.ಕೆ. ಮಾಥುರ್ ಅವರು ಲಡಾಖ್ನಲ್ಲಿ ಕ್ರೀಡಾ ಅಭಿವೃದ್ಧಿಗೆ ಇರುವ ಸಾಮರ್ಥ್ಯವನ್ನು ಬಳಸಿಕೊಳ್ಳುವಂತೆ ಕ್ರೀಡಾ ಸಚಿವರಿಗೆ ಮನವಿ ಮಾಡಿದರು. ಚಳಿಗಾಲದಲ್ಲಿ, ದೇಶದ ಇತರ ಭಾಗಗಳಿಂದ ಜನರು ಚಳಿಗಾಲದ ಕ್ರೀಡೆಗಳನ್ನು ಅನುಭವಿಸಲು ಮತ್ತು ಕಲಿಯಲು ಲಡಾಖ್ಗೆ ಬರುವಂತೆ ಸಲಹೆ ನೀಡಿದರು.
ಆಗಸ್ಟ್ 15 ರಿಂದ ಅಕ್ಟೋಬರ್ 2 ರವರೆಗಿನ ಒಂದೂವರೆ ತಿಂಗಳ ಕಾಲದ ಫಿಟ್ ಇಂಡಿಯಾ ಫ್ರೀಡಂ ಓಟದ ಭಾಗವಾಗಿ, ಕ್ರೀಡಾ ಸಚಿವ ಶ್ರೀ ಕಿರೆನ್ ರಿಜಿಜು ಅವರು ಸಂಸದ ಶ್ರೀ ಜಮ್ಯಾಂಗ್ಸೆರಿಂಗ್ ನಮ್ಗ್ಯಾಲ್ ಮತ್ತು ಸ್ಥಳೀಯ ಸೈಕ್ಲಿಸ್ಟ್ಗಳೊಂದಿಗೆ ಸೈಕ್ಲೋಥಾನ್ನಲ್ಲಿ ವೈಯಕ್ತಿಕವಾಗಿ ಭಾಗವಹಿಸಿದ್ದರು.
ಇಂದು ನಡೆದ ವಿವಿಧ ಕಾರ್ಯಕ್ರಮಗಳಲ್ಲಿ ಲಡಾಕ್ ಸಂಸದ ಶ್ರೀ ಜಮ್ಯಾಂಗ್ಸೆರಿಂಗ್ ನಮ್ಗ್ಯಾಲ್, ಎಲ್ಎಚ್ಡಿಸಿ ಸಿಇಸಿ ಶ್ರೀ ಗಯಾಲ್ ಪಿ ವಂಗ್ಯಾಲ್, ಲಡಾಖ್ ಆಡಳಿತದ ಹಿರಿಯ ಅಧಿಕಾರಿಗಳು ಮತ್ತು ಭಾರತ ಕ್ರೀಡಾ ಪ್ರಾಧಿಕಾರದ ಅಧಿಕಾರಿಗಳು ಉಪಸ್ಥಿತರಿದ್ದರು.